Palju rohkem suutsid surematud kasutada ära Keskmises Ilmas elavaid maahaldjaid. Surematud vajasid Sõõri ehitamiseks ainet ja selle muutmise oskust, mida maahaldjad valdasid. Kääbused ja hiiud olid algselt mäehaldjad ja kivivaimud. Surematutele meeldis kääbuste olemus ning nad vangistasid neid nii palju kui suutsid ja muutsid ümber. Nad tegid kääbused rohkem loomade sarnasteks, andes neile lihaliku keha, oskused tööks ja tahte tegudeks. Nii said neist surematute esimesed abilised ja töömehed. Teiseks muutsid nad hiide, et panna neid tegema raskemaid töid, mille jaoks kääbused liiga väikesed olid. Kääbuste ja hiidude muutmine rikkus aga Keskmise Ilma tasakaalu ja veel palju enam olid seda rikkunud kõik muud tööd, mida surematud olid teinud.